ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECŢIA TEHNICĂ ŞI URBANISM**

# RAPORT DE SPECIALITATE

la proiectul de hotărâre privind aprobare a proiectului, a cheltuielilor legate de proiect si a indicatorilor tehnico-economici actualizați pentru obiectivul de investiții

*„Dezvoltarea infrastructurii sanitare de paliație a spitalului municipal Câmpulung Moldovenesc”*

*cod SMIS 341017*

Proiectul cu titlul „Dezvoltarea infrastructurii sanitare de paliație a spitalului municipal Câmpulung Moldovenesc”, cod SMIS 341017 a fost depus la data de 23.05.2025, în vederea obținerii finanțării în cadrul Programului Sănătate, Apelul de proiecte „Investiții în infrastructura unităților care furnizează servicii de paliaţie”.

Conform prevederilor ghidului apelului de proiecte valoarea maximă eligibilă a investițiilor propuse pentru un spital public, pentru activitățile de bază, indiferent de tipul solicitantului, nu poate depăși 2.515.563 euro.

Valoarea maximă a finanțării acordate pentru costurile totale eligibile - 98%.

Contribuția eligibilă minimă a beneficiarului (buget local) 2%.

Ca urmare a adoptării HCL 41/27.03.2025 privind aprobarea proiectului, a cheltuielilor legate de proiect și a indicatorilor tehnico-economici actualizați, faza Pth, pentru obiectivul de investiții *„****Dezvoltarea infrastructurii sanitare de paliație a spitalului municipal Câmpulung Moldovenesc****”* în vederea finanțării în cadrul Programului Sănătate, Apelul de proiecte „Investiții în infrastructura unităților care furnizează servicii de paliaţie” proiectul a fost înregistrat în SMIS, intrând în etapa de evaluare.

În cadrul procesului de evaluare, ca urmare a modificărilor intervenite privind creșterea valorii TVA, de la 19 la 21% , prin scrisoarea de clarificare 1 s-a solicitat actualizarea valorii proiectului și cheltuielilor legate de acesta. Ulterior, prin cererea de clarificare 2 s-a solicit o nouă modificare, de rearanjare a bugetului, iar documentațiile au fost transmise ministerului.

În data de 9 octombrie 2025, Ministerul Investițiilor și Proiectelor Europene (MIPE) a publicat Lista intermediară a proiectelor aprobate în etapa de evaluare tehnico-financiară.

Dintr-un total de aproximativ 90 de proiecte depuse la nivel național – de către autorități publice locale, unități spitalicești, instituții de învățământ și alte entități eligibile – proiectul Municipiului Câmpulung Moldovenesc „Dezvoltarea infrastructurii sanitare de paliație a Spitalului Municipal Câmpulung Moldovenesc” a obținut un punctaj de 92 de puncte. În platforma MySMIS a fost transmisă Notificărea privind rezultatul procesului de evaluare tehnică și financiară. Ulterior, Solicitare de documente justificative/suplimentare a Ministerului Investițiilor și Proiectelor europene, înregistrată la nr. 36969/10.10.2025, solicitare în etapa de contractare, cu termen de transmitere a documentațiilor 15.10.2025, ora 10.

Prin proiectul care face obiectul hotărârii de față se propune aprobarea indicatorilor proiectului, in forma integrală, cu TVA de 21% și celor solicitate prin cererea de clarificare 2, adică forma actualizată a proiectului în integralitate:

|  |  |  |  |  |  |
| --- | --- | --- | --- | --- | --- |
|  | ***Valoarea totala*** | ***Valoarea totala eligibila*** | ***Valoare Nerambusarbila*** | ***Valoarea cofinantarii eligibile a Beneficiarului*** | ***Valoarea neeligibila inclusiv TVA*** |
|  | ***(lei)*** | ***(lei)*** | ***(lei)*** | ***(lei)*** | ***(lei)*** |
| ***Total*** ***Proiect*** | **20.263.867,97** | ***12.518.698,85*** | ***12.268.324,87*** | ***250.373,98*** | ***7.745.169,12*** |

Mențiuni:

* o parte a cheltuielilor din cadrul proiectului au fost realizate (din cap. 3), astfel că acestea au o cotă de 19% de TVA;
* cuantumul cheltuielilor neeligibile prevăzute în proiect la suma 7.745.169,12 lei inclusiv TVA, a fost majorat ca urmare a cererii de clarificare în care se menționeaza ”... cheltuielile indirecte reprezintă un procent fix de 7% din aplicat la valoarea totală a cheltuililor eligibile directe, obligatoriu”.
* contribuția proprie de 2% reprezintă suma de 250.373,98 lei TVA inclus.
* aceste valori vor sunt prevăzute în bugetul proiectului, conform cerințelor finanțatorului.
* ca urmare a atribuirii contractului de lucrări (cu clauză suspensivă), contract încheiat cu 1,8 mil lei fără TVA mai puțin față de sumă prevăzută în deviz, scad valoarea cheltuielilor în sarcina bugetului local.
* pentru dotarea unității sanitare sunt prevăzute diverse echipamente și aparaturi medicale fără care nu este posibilă funcționarea. Vom căuta și alte surse de finanțare pentru aceste cheltuieli, poate chiar spitalul municipal prin ministerul sănătății sau bugetul propriu, etc. După încheierea contractului de finanțare, în perioada de implementare a proiectului vor urma proceduri de achiziție și sperăm ca și la acest capitol să înregistrăm economii față de valorile estimate, astfel ca sumele necesare de la bugetul municipiului să fie cât mai reduse.
* pe de altă parte cheltuielile de la cap. 7, reprezintă marja de buget, necesar a fi prevăzute în buget, dar este posibil a nu fi cheltuite, în funcție de evoluția pieței. La fel, de la subcapitolul 5.3 Diverse și neprevăzute, aceste cheltuieli nu pot fi accesate decât în situații temeinic justificate.
* Conform ghidului, durata proiectului va fi de maxim 60 de luni, dar nu va depăși 31 decembrie 2029. Vor fi identificate soluții pentru asigurarea cofinanțării necesare, până la finalizarea proietului.

Proiectul are o importanță deosebită pentru comunitatea noastră și va contribui la o capacitate adecvata de îngrijire și tratament la nivelul SpitaluluiMunicipal Câmpulung Moldovenescprin realizarea obiectivelor specifice Programului Sănătate, Apelul de proiecte „Investiții în infrastructura unităților care furnizează servicii de paliaţie”

Argumentele aduse de inițiator sunt legale și pertinente.

Având în vedere cele de mai sus precum și termenul maxim de transmitere a răspunsului la scrisoare de clarificare (15.10.2025), proiectul de hotărâre este oportun, legal și necesar și întrunește condițiile de aprobare în ședință extraordinară, de îndată.

|  |  |
| --- | --- |
| Director executiv adjunct,Istrate Luminița | Șef serviciu investiții, tehnic, administrativ,Erhan Andrei |